|  |
| --- |
| ΣΥΧΝΕΣ ΕΡΩΤΗΣΕΙΣ ΑΠΑΝΤΗΣΕΙΣ |
| **ΔΙΚΑΙΟΥΧΟΙ – ΟΡΟΙ ΣΥΜΜΕΤΟΧΗΣ** |
| 1. **Ποιοι είναι οι θεματικοί τομείς της προκήρυξης?** |
| Το πρόγραμμα είναι ανοιχτό για την υποβολή καινοτόμων προτάσεων σε **όλα τα επιστημονικά πεδία**, χωρίς περιορισμούς. |
| 1. **Είναι υποχρεωτική η συμμετοχή ιδιωτικών εταιρειών στο έργο;** |
| Σε κάθε πρόταση  θα πρέπει να συμμετέχει τουλάχιστον μία επιχείρηση από ελληνικής πλευράς και μία από Ισραηλινής πλευράς.  Η δυναμική συμμετοχή επιχείρησης σε ένα σχήμα θεωρείται ιδιαίτερα σημαντική και **είναι υποχρεωτική και για τις δύο πλευρές.** Τα συγκεκριμένα διακρατικά έργα αποσκοπούν στη **βελτίωση της ανταγωνιστικότητας** και της εξωστρέφειας των επιχειρήσεων και ερευνητικών φορέων της χώρας και **στην οικονομική ανάπτυξη** των δύο χωρών. **Η σύνθεση της σύμπραξης θα πρέπει διασφαλίζει απόλυτα την ικανοποίηση των στόχων, την απρόσκοπτη υλοποίηση του έργου και να αναδεικνύει την προστιθέμενη αξία που προσδίδει η μεταξύ τους συνεργασία.** |
| 1. **Ποιοι είναι δικαιούχοι του Προγράμματος?** |
| **Δικαιούχοι του Προγράμματος** είναι ελληνικές επιχειρήσεις **ανεξαρτήτως μεγέθους με έδρα την Ελλάδα και συμπράξεις επιχειρήσεων μεταξύ τους ή/και με** Ερευνητικούς & Τεχνολογικούς φορείς της χώρας (Πανεπιστήμια, ΑΤΕΙ, Ερευνητικά Κέντρα, Ινστιτούτα και Εργαστήρια αυτών). Η συμμετοχή ερευνητικών φορέων δεν είναι προαπαιτούμενη για την υποβολή προτάσεων από τις επιχειρήσεις, **ωστόσο προτεραιότητα θα δοθεί σε έργα στα οποία υπάρχει συνεργασία με Ερευνητικούς ή/και Τεχνολογικούς φορείς.** |
| 1. **Είναι δυνατή η συμμετοχή φορέων χώρας εξωτερικού, εκτός Ισραήλ στη Σύμπραξη;** |
| Ναι, με την προϋπόθεση ότι οι συγκεκριμένοι φορείς δεν θα επιχορηγούνται από το έργο, αλλά η χρηματοδότησή τους θα πρέπει να γίνεται από ίδιους πόρους. Διευκρινίζεται ότι δεν λογίζεται στο συνολικό αριθμό φορέων η συμμετοχή φορέα με μηδενικό προϋπολογισμό ή δημόσια δαπάνη (πλην των φορέων του Ισραήλ). |
| 1. **Ποιο είναι το ποσοστό συμμετοχής της επιχείρησης** |
| Το ποσοστό συμμετοχής της επιχείρησης για την ελληνική πλευρά είναι το 30% τουλάχιστον των επιλέξιμων δαπανών του **συνολικού προϋπολογισμού του έργου της ελληνικής πλευράς.** |
| 1. **Ποιες είναι οι προϋποθέσεις συμμετοχής μιας επιχείρησης ?** |
| * Οι επιχειρήσεις **θα πρέπει να έχουν κλείσει μία τουλάχιστον ετήσια οικονομική χρήση και να έχουν δημοσιεύσει τον σχετικό ισολογισμό** (ή ισοδύναμα οικονομικά στοιχεία). * **Όσον αφορά στις ΟΕ & Ε.Ε. είναι απαραίτητη η υπερδωδεκάμηνη χρήση.**   Επισημαίνεται ότι επιχειρήσεις οι οποίες μέχρι την 14η Οκτωβρίου θα έχουν κλείσει χρήση ενός έτους**, μπορούν να συμμετάσχουν στο Πρόγραμμα έστω και αν δεν έχουν δημοσιεύσει ισολογισμό μέχρι το χρονικό εκείνο σημείο**.  Εντούτοις, εάν δεν μπορέσουν να προσκομίσουν τα απαραίτητα οικονομικά στοιχεία, εφόσον τους ζητηθούν από την ΓΓΕΤ, κατά τη Β φάση αξιολόγησης των έργων, δεν θα προχωρήσει η έγκριση των προτάσεων τους. |
| 1. **Μπορούν να υποβληθούν περισσότερες από μια προτάσεις από τον ίδιο Φορέα;** |
| Κάθε φορέας μπορεί να υποβάλει/ συμμετέχει σε **μόνο τρεις (3) προτάσεις**(συνολικά ως συντονιστής και ως συμπράττων φορέας).  Σημειώνεται ότι στο πλαίσιο της παρούσας πράξης μπορεί να θεωρούνται ως διαφορετικοί φορείς - διαφορετικά Εργαστήρια του ίδιου Τμήματος ΑΕΙ ή Ινστιτούτου. |
| 1. **Συγχρηματοδοτούμενες προτάσεις** |
| **Αποκλείονται** από το πρόγραμμα προτάσεις που χρηματοδοτούνται από άλλες εθνικές ή κοινοτικές πηγές |
| **ΧΡΟΝΙΚΗ ΔΙΑΡΚΕΙΑ / ΜΕΓΙΣΤΟΣ ΠΡΟΥΠΟΛΟΓΙΣΜΟΣ ΕΡΓΩΝ** |
| 1. **Ποια είναι η ημερομηνία έναρξης των δαπανών** |
| Ως ημερομηνία έναρξης κάθε έργου **και της επιλεξιμότητας των δαπανών δύναται να ορίζεται η ημερομηνία υποβολής της πρότασης ή οποιαδήποτε μεταγενέστερη, μετά από σχετική δήλωση των ενδιαφερομένων.** Σε διαφορετική περίπτωση (μη υποβολής της σχετικής δήλωσης), ως ημερομηνία έναρξης έργου και επιλεξιμότητας των δαπανών θα ορίζεται η ημερομηνία έκδοσης της Απόφασης χρηματοδότησης –ένταξης.  **Στην περίπτωση συμμετοχής μεγάλης επιχείρησης, ως ημερομηνία έναρξης της επιλεξιμότητας των δαπανών ορίζεται η ημερομηνία έκδοσης της Απόφασης χρηματοδότησης - ένταξης.** |
| 1. **Ποια είναι η προθεσμία για την ολοκλήρωση των έργων;** |
| Η διάρκεια των προτεινόμενων έργων δε θα πρέπει να υπερβαίνει τα δύο χρόνια και η ολοκλήρωση **σε καμία περίπτωση δε θα υπερβαίνει την 30η/09/2015.** |
| **ΣΥΝΤΟΝΙΣΤΕΣ / ΣΤΟΙΧΕΙΑ ΕΠΙΚΟΙΝΩΝΙΑΣ** |
| 1. **Ο Επιστημονικός Υπεύθυνος και ο Συντονιστής του Έργου αφορούν μόνο την ελληνική πλευρά;** |
| Ναι, αποτελούν ουσιαστικά τα αρμόδια άτομα, από Ελληνικής πλευράς, που έχουν τον πλήρη έλεγχο των έργων και επικοινωνούν με την Υπηρεσία.  Ελληνική Ομάδα θα πρέπει να δηλώσει **Επιστημονικό Υπεύθυνο** (Supervisor) **και Συντονιστή Φορέα** (Coordinator Partner)όπως και **Συντονιστή του Έργου** (Coordinator)σε περίπτωση σύμπραξης Φορέων προκειμένου να διασφαλιστεί η επικοινωνία με τη ΓΓΕΤ .  Ειδικότερα:   * Εφόσον ένα **έργο έχει υποβληθεί από ΕΝΑ μόνο φορέα (μια μόνο επιχείρηση)**, τότε ορίζεται ένα φυσικό πρόσωπο του φορέα ως **Επιστημονικός Υπεύθυνος του έργου**,ο οποίος έχει την ευθύνη για το συντονισμό και την επίβλεψη του έργου από επιστημονικής, τεχνικής και οικονομικής πλευράς. * **Σε περίπτωση** **σύμπραξης φορέων** ορίζεται *φυσικό πρόσωπο από την Επιχείρηση*, το οποίο λειτουργεί ως κοινός εκπρόσωπος των φορέων που συμπράττουν και έχει την ευθύνη για το συντονισμό των δραστηριοτήτων /εργασιών των φορέων, τη συνολική διαχείριση σε επίπεδο διοικητικό και σε επίπεδο επικοινωνίας μεταξύ τους και την αποκλειστική επικοινωνία με τη ΓΓΕΤ. * Παράλληλα, όμως, ορίζεται και δεύτερο άτομο ως **Επιστημονικός Υπεύθυνος** **του Έργου** ο οποίος έχει τη γενική εποπτεία **αποκλειστικά σε επιστημονικό επίπεδο**.   Για τη διευκόλυνση της υλοποίησης του έργου, και όπου είναι εφικτό, ο Επιστημονικός Υπεύθυνος είναι πιο αποτελεσματικό να προέρχεται από το Συντονιστή Φορέα. |
| 1. **Υπάρχει η δυνατότητα το ίδιο φυσικό πρόσωπο να είναι Επιστημονικός Υπεύθυνος σε δύο διαφορετικές προτάσεις από δύο διαφορετικούς Φορείς;** |
| Δεν υπάρχει κάποιος περιοριστικός όρος στην Προκήρυξη για το συγκεκριμένο θέμα. Όμως η υποβολή δύο προτάσεων με τον ίδιο Επιστημονικό Υπεύθυνο(ΕΥ) θα πρέπει να στηρίζεται σε πολύ σοβαρή βάση. Είναι εύλογο να δημιουργηθούν ερωτηματικά κατά την αξιολόγηση, όπως π.χ. εάν ο ίδιος ΕΥ μπορεί να αντεπεξέλθει στην επιστημονική εποπτεία υλοποίησης ταυτόχρονα δύο έργων. |
| 1. **Ποία είναι η αντίστοιχη ιστοσελίδα του Ισραήλ όπου αναρτήθηκε η προκήρυξη;** |
| Είναι η ακόλουθη:  <http://www.matimop.org.il/article.aspx?id=28716> Πληροφορίες για την Ισραηλινής πλευρά: Ministry of Industry Trade and Labor/ Οffice of the Chief Scientist (OSC). Υπεύθυνος του Προγράμματος είναι ο:  **Mr. Uzi Bar-Sadeh Industrial R&D Programs- EUROPE Programs Manager MATIMOP- Israeli Industry Center for R&D  Tel. +972-3-5118185 E-mail:** [**uzi@matimop.org.il**](mailto:uzi@matimop.org.il)  Για περισσότερες πληροφορίες οι ενδιαφερόμενοι μπορούν να απευθύνονται στην ιστοσελίδα της Πρεσβείας του Ισραήλ: <http://embassies.gov.il/athens/NewsAndEvents/Pages/RD-cooperation-proposal2013.aspx>. |
| **ΔΙΑΔΙΚΑΣΙΑ ΥΠΟΒΟΛΗΣ ΠΡΟΤΑΣΕΩΝ** |
| 1. **Σε ποια γλώσσα γίνεται η υποβολή των προτάσεων και ποια είναι η έκτασή τους** |
| Γλώσσα υποβολής των προτάσεων είναι η αγγλική και δεν υπάρχει περιορισμός λέξεων ή σελίδων |
| 1. **Γίνεται αναφορά και στην ερευνητική ομάδα από το Ισραήλ** |
| **ΝΑΙ,** κατά την διάρκεια υποβολής της ερευνητικής πρότασης οι ενδιαφερόμενοι οφείλουν να δηλώσουν και την συνεργαζόμενη ερευνητική ομάδα του Ισραήλ με την οποία θα υλοποιήσουν από κοινού το έργο, τα πακέτα εργασίας και τα παραδοτέα της τα οποία όμως δεν θα συμπεριληφθούν στον προϋπολογισμό στην πλατφόρμα. Ο προϋπολογισμός που δηλώνεται στην πλατφόρμα αφορά μόνο την ελληνική πλευρά.  **Το ερευνητικό πρόγραμμα είναι κοινό, επομένως τα στοιχεία που θα αναφέρονται στην πρόταση και των δύο μερών, από ελληνικής και ισραηλινής πλευράς, οφείλουν να έχουν αντιστοιχία ώστε να διασφαλιστεί η σωστή ενημέρωση των αξιολογητών και των δύο χωρών**.  **Προτάσεις που υποβάλλονται μονομερώς αποκλείονται από τον προκαταρκτικό έλεγχο.** |
| 1. **Ποιες Κατηγορίες Δαπανών θα αναφέρονται στην ανάλυση του Προϋπολογισμού κατά την Α΄ Φάση Υποβολής της πρότασης;** |
| Οι επιλέξιμες κατηγορίες δαπανών είναι οι ακόλουθες:   * Δαπάνες προσωπικού * Δαπάνες για όργανα και εξοπλισμό **(λεπτομέρειες στον οδηγό)** * Δαπάνες για κτίρια * Δαπάνες για αγορά τεχνολογίας – τεχνογνωσίας * Δαπάνες για έρευνα επί συμβάσει (από φυσικά και νομικά πρόσωπα) * Συμπληρωματικά γενικά έξοδα * -Απλές λειτουργικές δαπάνες(Δαπάνες ανταλλαγών – μετακινήσεων, κλπ) |
| 1. **Θα υποβληθούν δικαιολογητικά κατά την Α΄Φάση υποβολής της πρότασης;** |
| **Όχι**. Μετά την υπογραφή του Πρωτόκολλου, θα κληθούν μόνο οι δικαιούχοι των επιτυχημένων προτάσεων να υποβάλουν τον πλήρη φάκελο με τα δικαιολογητικά.  Επισημαίνεται ότι πριν την ολοκλήρωση της ηλεκτρονικής υποβολής των προτάσεων απλώς οι δικαιούχοι θα αποδεχτούν την ακόλουθη Υπεύθυνη Δήλωση(ισοδυναμεί με υποβολή ΥΔ)   |  | | --- | | **I hereby declare that :** | | * *All information included in the proposal entitled "" are true and exact.* | | * *(in case of SMEs) based on recommendation 2003/361/ΕΚ of the Commission of the European Com-munities, the enterprise is an SME and more specifically a “Small Enterprise” “Very Small Enterprise” or “Medium Enterprise”»* | | * *The proposal titled "", submitted for funding, has not or is not being funded by other funding body in whole or partly.* | | * *Consortium Agreement will be signed by Israeli cooperating organization before the allocation of funding.* | |
| 1. **Γιατί στην πλατφόρμα απαιτείται το ΑΦΜ και η ΔΟΥ του Συντονιστή;** |
| Ο λόγος που ζητάει η πλατφόρμα τα συγκεκριμένα στοιχεία σχετίζεται με την επικείμενη αξιολόγηση των προτάσεων. Συγκεκριμένα, επειδή η επιλογή των κριτών γίνεται ηλεκτρονικά από βάσεις εμπειρογνωμόνων, το ΑΦΜ αποτελεί τον μοναδικό δείκτη επιβεβαίωσης ότι ο αξιολογητής δεν συμμετέχει στις υποβληθείσες προτάσεις. Ουσιαστικά λοιπόν διασφαλίζεται η αντιπροσωπευτικότητα της αξιολόγησης. |